İlanbaşlar

İlanbaşlar (Ophisops) — kərtənkələlər fəsiləsindən sürünən heyvan cinsi. Göz qapaqları ilanlarda olduğu kimidir (adı da buradandır); alt göz qapağının ortasında iri şəffaf dairəcik var. Şimali Afrikada, Cənub-Şərqi Avropada, Kiçik, Ön və Cənubi Asiyada (Hindistanda) 5 növü yayılmışdır. SSRİ-də (Azərbaycan SSR-də) 1 növü — zərif ilanbaş (Ophisops elegans) məlumdur. Uzunluğu 60 sm-dək olub, üstdən zeytunu-qəhvəyi, yanlardan uzununa açıq rəngli zolaqlı, aşağıdan isə ağdır. Əsasən, yarımsəhralarda yaşayır. Həşərat və onların sürfələri ilə, həmçinin hörümçəklərlə qidalanır. Mövsüm ərzində hər dəfə 4–6 yumurta qoymaqla 2–3 dəfə yumurtlayır.

Qaynq
ASE, cild 4, səhifə 417, İlanbaşlar məqaləsi, 1980